Diari Oficial de la Generalitat Valenciana


Sumari del DOGV 6805, del 27-06-2012 (2012/5777)

Notificació de la sentència dictada en el juí verbal número 25/2011.
--------------------------------------------------------------------

### Dades del document

Número de DOGV
:   6805

Data del DOGV
:   27-06-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/5777


Organisme emissor
:   Jutjat de Primera Instància Número 4 de Castelló de la Plana

Tipus de document
:   Edicte

Notificació de la sentència dictada en el juí verbal número 25/2011. [2012/5777]  
Juí verbal 000025/2011-F  
Demandant: Banco Santander, SA.  
Procuradora: Dolores María Olucha Varella.  
Demandada: Alessandra Rodrigues Pereira.  
Jesús Mario Abat Gallego, secretari d'esta ciutat i partit, faig saber:  
Que en el juí a què es fa referència més amunt s'ha dictat la sentència de data 29 de maig de 2012, que té l'encapçalament i la dispositiva, literalment, com seguix:  
«Sentència número 106/2012  
Castelló de la Plana, 29 de maig de 2012  
Víctor Calatayud Chollet, magistrat jutge del Jutjat de Primera Instància número 4 de Castelló de la Plana, he vist davant de mi estes actuacions de juí verbal, promogudes per la procuradora Dolores María Olucha Varella, que actua en nom del Banco Santander, SA, dirigit per la lletrada María Dolores Monsonís Chordá, contra Alessandra Rodrigues Pereira (en rebel·lia), i atesos els següents  
[...]  
Vist el que s'ha exposat, atesos els preceptes esmentats i tots altres que són aplicables de manera general i pertinent al cas plantejat,  
Dispose  
Estime íntegrament la demanda interposada per la procuradora Dolores María Olucha Varella, que actua en nom del Banco Santander, SA, contra Alessandra Rodrigues Pereira (en rebel·lia), i condemne la demandada a pagar a l'actora la quantitat de tres mil trenta-un euros i vint-i-un cèntims (3.031,21 euros), més els interessos de demora pactats des del dia 24 de juliol de 2008, fins a fer el pagament total del principal reclamat. Tot això amb la condemna expressa al demandat a les costes del juí.  
Notifiqueu esta resolució a les parts en els termes disposats i advertiu-los que en contra d'esta es pot interposar un recurs d'apel·lació, que cal presentar davant d'este Jutjat dins del termini de 20 dies comptador des de l'endemà de la notificació, on s'han d'exposar les al·legacions en què es base la impugnació, a més d'esmentar la resolució objecte d'apel·lació i els pronunciaments que s'impugnen.   
De conformitat amb el que disposa la disposició addicional 15a de la Llei Orgànica del Poder Judicial -introduïda per la Llei Orgànica 1/2009, de 3 de novembre-, per a recórrer, la part recurrent ha de constituir un depòsit per l'import de 50 euros, que cal consignar en el compte de consignacions d'este Jutjat, i no es tindrà per preparat el recurs si no se n'ha constituït el depòsit. Estan exempts de constituir el depòsit: el Ministeri Fiscal, l'Estat, les comunitats autònomes, les entitats locals i els organismes autònoms que en depenen.  
  
Esta és la meua sentència, de la qual cal deixar una testimoniança en les actuacions, que, jutjant definitivament en primera instància, pronuncie, mane i firme».  
Atés que es desconeix el domicili o residència actuals de l'entitat demandada, Alessandra Rodrigues Pereira, de conformitat amb el que disposa l'article 497 de la Llei 1/2000, d'Enjudiciament Civil, s'ha ordenat publicar este edicte en el Diari Oficial de la Comunitat Valenciana, per a portar a efecte la diligència de notificació de la sentència esmentada.  
  
Castelló de la Plana, 30 de maig de 2012.- El secretari: Jesús Mario Abat Gallego.